2001R0993 — SK — 01.04.2002 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

No

▼B

NARIADENIE KOMISIE (ES) č. 993/2001

zo 4. mája 2001,

ktorým sa mení a dopĺňa nariadenie (EHS) č. 2454/93 upravujúce ustanovenia na vykonávanie nariadenia Rady (EHS) č. 2913/92, ktorým sa ustanovuje Colný kódex spoločenstva

(Text s významom pre EHP)

Opatrenia ustanovené v tomto nariadení sú v súlade so stanoviskom Výboru pre colný kódex,

Preto by bolo potrebné odpovedajúco zmeniť aj nariadenie (EHS) č. 2454/93.

Bolo by potrebné významne znížiť počet príloh. Niektoré z nich by mali byť zahrnuté priamo do textu (č. 69a, 74, 95); ďalšie by sa mali spojiť (67 a 68; 70, 75a, 81, 82, 84, 98 a 106; 71, 72 a 83; 85, 86, 88, 89 a 107); a nakoniec, ďalšiu skupinu príloh by bolo potrebné zrušiť, pretože obsah týchto príloh má skôr vysvetľujúcu a ilustračnú povahu, alebo sú v nich uvedené príklady. Bolo by potrebné vytvoriť dve nové prílohy (70 a 73).

Bolo by potrebné zlepšiť transparentnosť všetkých pravidiel zavedením prísnejšej štruktúry a zostručnením ustanovení a predchádzaním, pokiaľ je to možné, prekrývaniu sa colných a poľnohospodárskych pravidiel.

Kódex, zmenený a doplnený nariadením (ES) č. 2700/2000, taktiež vytvára základ, ktorý členským štátom umožňuje určovať slobodné colné pásma, v ktorých sa musia vykonávať colné kontroly a formality a ustanovenia týkajúce sa colného dlhu uplatňovaného v súlade s požiadavkami režimu colného uskladnenia. Slobodné colné pásma by sa preto mali rozlišovať podľa typu kontroly, ktorá sa v nich vykonáva.

Bolo by potrebné racionalizovať celý súbor pravidiel týkajúcich sa colných režimov s hospodárskym dopadom, berúc do úvahy skutočnosť, že v každom z piatich colných režimov s hospodárskym dopadom sa uplatňuje celý rad rovnakých ustanovení. Aby sa predišlo opakovaniu pravidiel, ustanovenia, ktoré sú spoločné pre dva alebo viac režimov, by mali byť uvedené v jednej kapitole. Táto časť sa týka najmä povolení — vrátane tých, ktoré sa týkajú niekoľkých správ — zjednodušených povoľovacích konaní, skladových záznamov, výnosov, kompenzačného úroku, spôsobov prepúšťania tovaru z colného režimu, prevodov a administratívnej spolupráce, ako aj harmonizovanej štruktúry formulárov žiadostí a povolení. S cieľom zaviesť väčšiu flexibilitu do procesných pravidiel bolo by potrebné ustanoviť možnosť udeľovať za určitých podmienok povolenie so spätnou účinnosťou na dobu kratšiu ako jeden rok.

Hlava III časti II nariadenia (EHS) č. 2454/93, ktorá sa týka režimov colného uskladnenia, aktívneho zošľachťovacieho styku, spracovania pod colnou kontrolou, dočasného dovozu a pasívneho zošľachťovacieho styku, by sa mali zjednodušiť a racionalizovať. Kapitolu I hlavy V, ktorá sa týka slobodných colných pásiem a slobodných colných skladov, by bolo potrebné nahradiť.

Na účel maximalizácie výhod, ktoré môže colným orgánom a hospodárskym prevádzkovateľom priniesť automatizovaný tranzitný systém, by bolo potrebné rozšíriť povinnosť vymieňať si informácie s úradom určenia prostredníctvom výpočtovej techniky aj na oprávneného príjemcu.

Pri automatizovanej kontrole individuálnej záruky prostredníctvom potvrdení o záruke by bolo vhodné zaviazať ručiteľa, aby poskytol úradu vyžadujúcemu záruku všetky potrebné informácie o vydaných potvrdeniach o záruke.

Pri zárukách monitorovaných automatizovaným tranzitným systémom by malo byť možné upustiť od predkladania dokumentov o záruke v papierovej forme na úrade odoslania.

Na monitorovanie využívania združenej záruky a odpúšťania záruky je nevyhnutné stanoviť predpokladanú čiastku ciel a ostatných poplatkov súvisiacich s každou tranzitnou operáciou v prípadoch, keď nie sú k dispozícii údaje potrebné pre ich výpočet. Colné orgány by však mali byť oprávnené stanoviť inú hodnotu na základe iných informácií, ktoré by im mohli byť známe.

By bolo potrebné do nariadenia Komisie (EHS) č. 2454/93 ( 3 ), naposledy zmeneného a doplneného nariadením (ES) č. 2787/2000 ( 4 ), zaviesť právne ustanovenia, ktoré by slúžili na vytvorenie, dokončenie a v prípade potreby aktualizáciu existujúceho právneho rámca pre automatizovaný tranzitný systém, na zabezpečenie homogénnej a spoľahlivej prevádzky celého automatizovaného režimu tranzitu.

so zreteľom na nariadenie Rady (EHS) č. 2913/92 z 12. októbra 1992 ustanovujúce Colný kódex spoločenstva ( 1 ), naposledy zmenené a doplnené nariadením Európskeho parlamentu a Rady (ES) č. 2700/2000 ( 2 ), a najmä na jeho článok 247,

so zreteľom na Zmluvu o založení Európskeho spoločenstva,

Článok 1

Nariadenie (EHS) č. 2454/93 sa mení a dopĺňa takto:

c) v bode e) sa slová „druhý pododsek článku 751(1)“ nahrádzajú slovami „článok 508(1)“.

b) v bodoch c) a d) sa za slová „písomné povolenie pre príslušný colný režim“ dopĺňajú slová „alebo kópia žiadosti o povolenie v prípadoch, kedy sa uplatňuje článok 508(1)“;

c) v štvrtej zarážke bodu a) sa slová „článok 671(2)c)“ nahrádzajú slovami „článok 569“.

c) materiál pre potreby námorníkov používaný na plavidlách v medzinárodnej námornej preprave podľa článku 564 a).“

— článkom 294 pri prepustení tovaru do režimu voľný obeh so zvýhodneným colným zaobchádzaním alebo zníženou alebo nulovou colnou sadzbou z dôvodu konečnej spotreby tovaru, alebo

„1c. Ak sa udelí povolenie so spätnou účinnosťou v súlade s:

Ak sú tej istej osobe udelené dve a viac povolení, ktoré sa týkajú colných režimov s hospodárskym dopadom a jeden režim končí vstúpením do iného režimu využitím miestneho colného vybavenia, nemusí sa vyžadovať doplňujúce vyhlásenie.“

„d) na poľnohospodársky tovar zo spoločenstva uvedený v článku 524, ktorý vstúpil do režimu colného uskladnenia, sa neuplatňuje žiadny zjednodušený postup.“

c) tovar nachádzajúci sa v podmienečnom colnom režime alebo v slobodnom colnom pásme s kontrolou typu II v zmysle článku 799.“

11. Body b) a c) v článku 313(2) sa nahrádzajú týmto textom:

„V prípadoch, kedy sa uplatňujú ustanovenia pododdielu 7 oddielu 2, colné orgány taktiež začnú vyšetrovacie konanie zakaždým, ak neobdržia správu ‚Oznámenie o prijatí zásielky‘ v lehote, v rámci ktorej musí byť tovar predložený úradu určenia alebo ak neobdržia správu ‚Kontrolné výsledky‘ do šiestich dní po obdržaní správy ‚Oznámenie o prijatí zásielky‘.“

„Pri prepustení tovaru do colného režimu úrad odoslania zašle podrobnosti o tranzitnej operácii spoločenstva úradu určenia, ktorý je uvedený v colnom vyhlásení, prostredníctvom správy ‚Záznam o očakávanom doručení zásielky‘ a každému úradu tranzitu správu ‚Záznam o očakávanom tranzite‘. Tieto správy využívajú údaje získané z tranzitného colného vyhlásenia, v prípade potreby náležite zmenené a doplnené. Tieto správy musia mať štruktúru a obsahovať údaje definované colnými orgánmi vo vzájomnej dohode.“

„Na účely uplatnenia prvého pododseku sa vypočíta čiastka colného dlhu, ktorý by mohol vzniknúť pri každej tranzitnej operácii. Ak nie sú k dispozícii potrebné údaje, predpokladá sa, že táto čiastka predstavuje 7 000 EUR, pokiaľ na základe iných informácií, ktoré majú colné orgány k dispozícii, nebude vypočítaná iná hodnota.“

28. Hlava III (Články 496 až 787) časti II sa nahrádza týmto textom:

„HLAVA III

COLNÉ KONANIA S HOSPODÁRSKYM DOPADOM







KAPITOLA 1

Základné ustanovenia spoločné pre viac ako jeden z colných režimov







Oddiel 1

Definície

Článok 496

Na účely tejto hlavy:

a) ‚colný režim‘znamená colné konanie s hospodárskym dopadom

b) ‚povolenie‘znamená povolenie colných orgánov na použitie colného režimu;

c) ‚jednorazové povolenie‘znamená oprávnenie zahŕňajúce rôzne colné správy a týkajúce sa vstupu a/alebo opustenia colného režimu, uskladnenia tovaru, následných spracovateľských operácií alebo použitia;

d) ‚držiteľ‘znamená držiteľa povolenia;

e) ‚dozorný úrad‘znamená colný úrad uvedený v povolení ako úrad splnomocnený dozerať nad colným režimom;

f) ‚vstupný úrad (úrad prepustenia do colného režimu)‘znamená colný úrad alebo úrady uvedené v povolení ako úrady splnomocnené prijímať colné vyhlásenia k tovaru vstupujúcemu do colného režimu;

g) ‚úrad prepustenia z colného režimu‘znamená colný úrad alebo úrady uvedené v povolení ako úrady splnomocnené prijímať colné vyhlásenia o preradení tovaru, po vstupe do colného režimu, na nové povolené colne schválené určenie alebo použitie alebo v prípade pasívneho zošľachťovacieho styku colné vyhlásenie pre prepustenie tovaru do režimu voľného obehu;

h) ‚trojstranná preprava‘znamená prepravu, kedy úrad prepustenia z colného režimu nie je ten istý ako vstupný úrad;

i) ‚účtovné doklady‘znamenajú obchodné, daňové alebo iné účtovné materiály držiteľa alebo podobné údaje vedené v mene držiteľa;

j) ‚záznamy‘znamenajú údaje obsahujúce všetky potrebné informácie a technické podrobnosti o každom médiu, ktoré umožňujú colným orgánom dohľad a kontrolu nad colným režimom, najmä čo sa týka toku tovaru a zmeny jeho statusu; záznamy v režime colného uskladnenia sa nazývajú skladové záznamy;

k) ‚hlavné zošľachtené výrobky‘znamenajú zošľachtené výrobky, pre výrobu ktorých bol colný režim povolený;

l) ‚sekundárne zošľachtené výrobky‘znamenajú zošľachtené výrobky, ktoré sú nevyhnutnými vedľajšími výrobkami pri spracovateľskej operácii, iné ako hlavné zošľachtené výrobky špecifikované v povolení;

m) ‚lehota pre opustenie colného režimu‘znamená dobu, do kedy musí byť tovar alebo výrobky preradené na nové povolené colne schválené určenie alebo použitie, vrátane, v závislosti od konkrétneho prípadu, požadovania vrátenia dovozných ciel po skončení režimu aktívneho zošľachťovacieho styku (systém náhrad dovozných ciel pri spätnom vývoze tovaru) alebo s cieľom získať úplné alebo čiastočné odpustenie dovozných ciel pri prepustení tovaru do režimu voľného obehu po skončení pasívneho zošľachťovacieho styku.







Oddiel 2

Žiadosť o povolenie

Článok 497

1. Žiadosť o povolenie sa predkladá písomne a využíva sa pritom vzor uvedený v prílohe 67.

2. Colné orgány môžu povoliť, aby sa o predĺženie alebo úpravu povolenia žiadalo jednoduchou písomnou žiadosťou.

3. V nasledujúcich prípadoch je možné o povolenie požiadať prostredníctvom písomného colného vyhlásenia alebo prostredníctvom výpočtovej techniky v rámci bežného postupu:

a) pre režim aktívneho zošľachťovacieho styku, ak sú v súlade s článkom 539 hospodárske podmienky považované za splnené, s výnimkou žiadostí týkajúcich sa náhradného tovaru;

b) pre režim spracovania pod colnou kontrolou, ak sú v súlade s prvým pododsekom článku 552(1) hospodárske podmienky považované za splnené;

c) pre režim dočasného dovozu, vrátane využitia karnetu ATA (karnet na dočasný dovoz tovaru) alebo CPD;

d) pre režim pasívneho zošľachťovacieho styku, ak sa spracovateľské operácie týkajú opráv, vrátane štandardných výmenných systémov bez predchádzajúceho dovozu a po pasívnom zošľachťovacom styku v nasledujúcich prípadoch: i) pre prepustenie tovaru do režimu voľného obehu po skončení pasívneho zošľachťovacieho styku s využitím štandardného výmenného systému bez predchádzajúceho dovozu; ii) pre prepustenie tovaru do režimu voľného obehu po skončení pasívneho zošľachťovacieho styku s využitím štandardného výmenného systému bez predchádzajúceho dovozu, ak sa existujúce povolenie nevzťahuje na takýto systém a colné úrady povolia jeho úpravu; iii) pre prepustenie tovaru do režimu voľného obehu po skončení pasívneho zošľachťovacieho styku, ak sa spracovateľská operácia týka tovaru nekomerčnej povahy. O povolenie je možné požiadať prostredníctvom ústneho colného vyhlásenia v prípade dočasného dovozu v súlade s článkom 229, pod podmienkou predloženia dokladu vystanoveného v súlade s tretím pododsekom článku 499. O povolenie je možné požiadať prostredníctvom colného vyhlásenia pre režim dočasného dovozu ktorýmkoľvek iným aktom v súlade s článkom 232(1).

4. Žiadosti o jednorázové povolenie sa predkladajú v súlade s odsekom 1, s výnimkou dočasného dovozu.

5. Colné orgány môžu vyžadovať, aby sa žiadosti o dočasný dovoz s úplným odpustením dovozných ciel v súlade s článkom 578 predkladali v súlade s odsekom 1.

Článok 498

Žiadosti o povolenie podľa článku 497 sa predkladajú:

a) v prípade colného uskladnenia: colným orgánom príslušným pre miesto, ktoré sa má schváliť ako colný sklad alebo kde sú vedené hlavné účtovné doklady žiadateľa;

b) v prípade aktívneho zošľachťovacieho styku a spracovania pod colnou kontrolou: colným orgánom príslušným pre miesto, kde sa má spracovateľská operácia uskutočniť;

c) v prípade dočasného dovozu: colným orgánom príslušným pre miesto, kde sa má tovar použiť, bez dopadu na druhý pododsek článku 580(1);

d) v prípade pasívneho zošľachťovacieho styku: colným orgánom príslušným pre miesto, kde sa tovar deklarovaný pre režim dočasného vývozu nachádza.

Článok 499

Ak colné orgány považujú ktorúkoľvek z informácií uvedených v žiadosti za nedostatočnú, môžu si od žiadateľa vyžiadať ďalšie doplňujúce údaje.

Najmä v prípadoch, kedy je možné o povolenie požiadať prostredníctvom colného vyhlásenia, colné orgány vyžadujú, bez dopadu na článok 220, aby bol k žiadosti priložený doklad vystavený deklarantom a obsahujúci aspoň tieto nasledujúce informácie, pokiaľ tieto informácie nie sú považované za nepodstatné alebo môžu byť uvedené vo formulári používanom pre písomné colné vyhlásenia:

a) meno a adresa žiadateľa, deklaranta a prevádzkovateľa;

b) povaha spracovania alebo použitia tovaru;

c) technický opis tovaru a zošľachtených alebo spracovaných výrobkov a spôsob ich identifikácie;

d) kódy hospodárskych podmienok v súlade s prílohou 70;

e) odhadované výnosy alebo spôsob ako sa určujú;

f) odhadovaná lehota pre opustenie colného režimu;

g) navrhovaný úrad prepustenia z colného režimu;

h) miesto spracovania alebo použitia;

i) navrhované prevodné formality;

j) v prípade ústneho colného vyhlásenia hodnota a množstvo tovaru.

V prípade, ak sa doklad uvedený v druhom odseku predkladá spolu s ústnym colným vyhlásením pre režim dočasného dovozu, vystavuje sa v dvoch kópiách, jednu kópiu potvrdia colné orgány a vrátia ju späť deklarantovi.







Oddiel 3

Jednorazové povolenie

Článok 500

1. Ak sa žiada o jednorazové povolenie, je potrebný predchádzajúci súhlas príslušných orgánov v súlade s postupom uvedeným v odsekoch 2 a 3.

2. V prípade dočasného dovozu sa žiadosť predkladá colným orgánom príslušným podľa miesta prvého použitia, bez dopadu na druhý pododsek článku 580(1).

V ostatných prípadoch sa predkladá colným orgánom príslušným podľa miesta, kde sa vedú hlavné účtovné doklady žiadateľa umožňujúce kontroly colného režimu formou auditu a kde má byť uskladnená, spracovaná alebo dočasne vyvezená aspoň časť tovaru, ktorého sa má povolenie týkať.

3. Tieto colné orgány určené v súlade s odsekom 2 oznámia žiadosť a návrh povolenia ostatným colným orgánom, ktorých sa to týka, ktoré do 15 dní potvrdia ich prijatie.

Ostatné colné orgány, ktorých sa to týka, oznámia akékoľvek námietky do 30 dní od dátumu obdržania návrhu povolenia. Ak sú v stanovenej lehote oznámené námietky a nedosiahne sa žiadna dohoda, žiadosť sa zamietne v takom rozsahu, v akom boli vznesené námietky.

4. Colné orgány môžu vydať povolenie, ak do 30 dní neobdržia žiadne námietky k návrhu povolenia.

Kópiu dohodnutého povolenia zašlú všetkým colným orgánom, ktorých sa to týka.

Článok 501

1. Ak sa dve alebo viac colných správ dohodne na kritériách a podmienkach pre vydanie jednorazového povolenia, tieto správy sa môžu taktiež dohodnúť, že nahradia predchádzajúcu dohodu v súlade s článkom 500(1) a informácie sa budú poskytovať v súlade s druhým pododsekom článku 500(2) jednoduchým oznámením.

2. Oznámenie stačí vždy, ak:

a) sa jednorazové povolenie predlžuje, podlieha úpravám nepodstatnej povahy, ruší sa alebo sa odvoláva;

b) žiadosť o jednorazové povolenie sa týka dočasného dovozu a nemusí byť vyhotovená podľa vzoru uvedeného v prílohe 67.

3. Žiadne oznámenie nie je potrebné v prípadoch, ak:

a) jediným prvkom, ktorý sa týka rôznych colných správ, je trojstranná preprava v rámci režimu aktívneho alebo pasívneho zošľachťovacieho styku, bez použitia súhrnných informačných hárkov;

b) sa používajú karnety ATA alebo CPD;

c) povolenie na dočasný dovoz sa udeľuje na základe ústneho vyhlásenia alebo vyhlásenia akýmkoľvek iným spôsobom.







Oddiel 4

Hospodárske podmienky

Článok 502

1. S výnimkou prípadov, kedy sú hospodárske podmienky považované za splnené podľa kapitol 3, 4 alebo 6, sa bez preskúmania hospodárskych podmienok colnými orgánmi povolenie neudelí.

2. Pri režime aktívneho zošľachťovacieho styku (kapitola 3) musí preskúmanie preukázať hospodársky nevyhnutnosť využitia zdrojov spoločenstva, berúc do úvahy najmä nasledujúce kritéria, podrobnosti ktorých sú uvedené v časti B prílohy 70:

a) dostupnosť tovaru vyrobeného v spoločenstve, ktorý má rovnakú kvalitu a technické charakteristiky ako tovar, ktorý má byť dovezený pre plánované spracovateľské operácie;

b) rozdiely v cene medzi tovarom vyrobeným v spoločenstve a tovarom, ktorý má byť dovezený;

c) zmluvné záväzky.

3. Pri režime spracovania pod colnou kontrolou (kapitola 4) musí preskúmanie preukázať, či použitie zdrojov, ktoré nepochádzajú zo spoločenstva, umožňuje, aby sa v spoločenstve vytvorili a zachovali spracovateľské činnosti.

4. Pri režime pasívneho zošľachťovacieho styku (kapitola 6) musí preskúmanie preukázať, či:

a) spracovanie mimo spoločenstva by mohlo vážne znevýhodniť spracovávateľov zo spoločenstva; alebo

b) spracovanie v spoločenstve je ekonomicky neuskutočniteľné alebo nie je možné z technických dôvodov alebo kvôli zmluvným záväzkom.

Článok 503

K preskúmaniu hospodárskych podmienok za účasti Komisie môže dôjsť:

a) ak príslušné colné orgány majú záujem o konzultácie pred alebo po vydaní povolenia;

b) ak iná colná správa vznesie námietky proti vydanému povoleniu;

c) z iniciatívy Komisie.

Článok 504

1. Ak sa začne preskúmanie v súlade s článkom 503, prípad sa zasiela Komisii. Musí obsahovať výsledky už vykonaného preskúmania.

2. Komisia zašle potvrdenie o prijatí oznámenia o preskúmaní alebo oznámi príslušným colným orgánom, ak koná z vlastnej iniciatívy. Po konzultáciách s nimi určí, či je potrebné preskúmanie hospodárskych podmienok výborom.

3. Ak je prípad predložený výboru, colné orgány oznámia žiadateľovi alebo držiteľovi povolenia, že sa takéto konanie začalo a žiadosť zatiaľ nebola vybavená, tak aj to, že lehoty uvedené v článku 506 boli odložené.

4. Príslušné colné orgány a všetky ostatné colné orgány, ktoré sa zaoberajú podobnými povoleniami alebo žiadosťami, zoberú do úvahy záver výboru.

Tento záver sa môže uverejniť v sérii C Úradného vestníka Európskych spoločenstiev.







Oddiel 5

Rozhodnutie o vydaní povolenia

Článok 505

Colné orgány, ktoré môžu o žiadosti rozhodovať, vydajú povolenie nasledovne:

a) v prípade žiadosti podľa článku 497(1) využitím vzoru uvedeného v prílohe 67;

b) v prípade žiadosti podľa článku 497(3) prijatím colného vyhlásenia;

c) v prípade žiadosti o predĺženie alebo úpravu existujúceho povolenia akýmkoľvek vhodným úkonom.

Článok 506

Žiadateľovi sa oznámi rozhodnutie o vydaní povolenia alebo dôvody o zamietnutí žiadosti do 30 alebo v prípade režimu colného uskladnenia do 60 dní od dátumu podania žiadosti alebo od dátumu, kedy colné orgány obdržia požadované chýbajúce alebo doplňujúce informácie.

Tieto lehoty sa neuplatnia v prípade jednorazového povolenia, pokiaľ nie je vydané podľa článku 501.

Článok 507

1. Bez dopadu na článok 508, povolenie nadobúda platnosť v deň vydania alebo kedykoľvek po vydaní, ako je uvedené v povolení. V prípade súkromného skladu môžu colné úrady vo výnimočných prípadoch vopred oznámiť svoj súhlas s použitím colného režimu pred skutočným vydaním povolenia.

2. Pre povolenia pre režim colného uskladnenia sa nestanovujú žiadne obmedzenia doby platnosti.

3. Pre aktívny zošľachťovací styku, spracovanie pod colnou kontrolou a pasívny zošľachťovací styk doba platnosti nesmie prekročiť tri roky od dátumu nadobudnutia platnosti, s výnimkou prípadov, ak existujú náležite opodstatnené dôvody.

4. Ustanovenia odseku 3 sa neuplatnia na tovar v režime aktívneho zošľachťovacieho styku, na ktorý sa vzťahuje časť A prílohy 73, kedy doba platnosti nesmie prekročiť šesť mesiacov.

V prípade mlieka a mliečnych výrobkov uvedených v článku 1 nariadenia Rady (ES) č. 1255/1999 ( 5 ) nesmie doba platnosti prekročiť tri mesiace.

Článok 508

1. S výnimkou režimu colného uskladnenie môžu colné orgány vydať povolenie so spätnou účinnosťou.

Bez dopadu na odseky 2 a 3 povolenie so spätnou účinnosťou nadobúda platnosť najskôr v deň podania žiadosti.

2. Ak sa žiadosť týka predĺženia platnosti povolenia na rovnaký druh prevádzky alebo tovaru, povolenie sa môže udeliť so spätnou účinnosťou od dátumu uplynutia platnosti pôvodného povolenia.

3. Vo výnimočných prípadoch sa môže spätný účinok povolenia ešte predĺžiť, ale nie viac ako o jeden rok pred dátumom podania žiadosti, za predpokladu existencie dokázateľnej hospodárskej potreby a:

a) žiadosť nesúvisí s pokusom o podvod alebo zjavným zanedbaním povinností;

b) doba platnosti, ktorá by platila podľa článku 507, nie je prekročená;

c) účtovné doklady žiadateľa potvrdzujú, že všetky požiadavky colného režimu sa môžu považované za splnené a v prípade potreby je možné tovar identifikovať počas celého príslušného obdobia a účtovné doklady umožňujú kontrolu colného režimu; a

d) je možné vykonať všetky formality potrebné na nápravu situácie s tovarom, v prípade potreby vrátane zrušenia platnosti colného vyhlásenia.







Oddiel 6

Ďalšie ustanovenia týkajúce sa fungovania colných režimov







Pododdiel 1

Všeobecné ustanovenia

Článok 509

1. Opatrenia obchodnej politiky ustanovené v aktoch spoločenstva sú uplatniteľné na vstup tovaru, ktorý nepochádza zo spoločenstva, do colného režimu len v prípadoch, ak sa týkajú vstupu tovaru na colné územie spoločenstva.

2. Ak sú zošľachtené výrobky, iné ako výrobky uvedené v prílohe 75, získané v režime aktívneho zošľachťovacieho styku prepustené do režimu voľného obehu, uplatňujú sa na ne tie opatrenia obchodnej politiky, ktoré sa uplatňujú na prepustenie dovážaného tovaru do režimu voľného obehu.

3. Ak sú spracované výrobky, ktoré sú získané v režime spracovania pod colnou kontrolou, prepustené do režimu voľného obehu, opatrenia komerčnej politiky uplatniteľné na tieto výrobky sa uplatnia len vtedy, ak dovážaný tovar podlieha takýmto opatreniam.

4. Ak akty spoločenstva ustanovujú opatrenia obchodnej politiky pre prepustenie tovaru do režimu voľného obehu, tieto opatrenia sa neuplatnia na zošľachtené výrobky prepustené do režimu voľného obehu po pasívnom zošľachťovacom styku:

— ktorý zachoval pôvod tovaru zo spoločenstva v zmysle článkov 23 a 24 kódexu;

— pri ktorom išlo o opravu, vrátane štandardného výmenného systému;

— po systéme po sebe nasledujúcich spracovateľských operácií v súlade s článkom 123 kódexu.

Článok 510

Bez dopadu na článok 161(5) kódexu, dozorný úrad môže povoliť, aby sa colné vyhlásenie predložilo inému colnému úradu, ako je colný úrad uvedený v povolení. Dozorný úrad určí, ako mu má byť táto skutočnosť oznámená.







Pododdiel 2

Prevody

Článok 511

V povolení sa špecifikuje či a za akých podmienok sa môže pohyb tovaru alebo výrobkov prepustených do podmienečného colného režimu medzi rôznymi miestami alebo do priestorov iného držiteľa uskutočniť bez opustenia colného režimu (prevodu), pod podmienkou vedenia záznamov v ostatných prípadoch, okrem dočasného dovozu.

Prevod nie je možný, ak je miestom odoslania alebo doručenia tovaru colný sklad typu B.

Článok 512

1. Prevod medzi rôznymi miestami určenými v tom istom povolení sa môže uskutočniť bez akýchkoľvek colných formalít.

2. Prevod zo vstupného úradu do zariadenia držiteľa alebo prevádzkovateľa alebo na miesto použitia sa môže uskutočniť na základe vyhlásenia pre vstup do colného režimu.

3. Prevod do výstupného úradu s cieľom spätného vývozu sa môže uskutočniť v rámci príslušného colného režimu. V takom prípade colný režim nie je ukončený, kým tovar alebo výrobky deklarované pre režim spätného vývozu skutočne neopustia colné územie spoločenstva.

Článok 513

Prevod od jedného držiteľa k druhému sa môže uskutočniť len vtedy, ak druhý držiteľ prihlási tovar alebo výrobky do colného režimu na základe povolenia pre použitie miestneho colného vybavenia. Oznámenie colných orgánov a zapísanie tovaru alebo výrobkov uvedených v článku 266 do záznamov sa uskutoční po ich príchode do priestorov druhého držiteľa. Doplňujúce vyhlásenie sa nevyžaduje.

V prípade dočasného dovozu sa môže prevod od jedného držiteľa k druhému uskutočniť, ak druhý držiteľ prihlási tovar do colného režimu prostredníctvom písomného colného vyhlásenia za použitia bežného postupu.

Formality, ktoré musia byť vykonané, sú uvedené v prílohe 68. Po prijatí tovaru alebo výrobkov je druhý držiteľ povinný ich prihlásiť do colného režimu.

Článok 514

Prevod, pri ktorom existuje zvýšené riziko, ako je uvedené v prílohe 44c, musí byť krytý zárukou za rovnakých podmienok, ako sú podmienky ustanovené pre režim tranzitu.







Pododdiel 3

Záznamy

Článok 515

Colné orgány vyžadujú, aby držiteľ, prevádzkovateľ alebo určený správca skladu viedli záznamy, s výnimkou dočasného dovozu alebo s výnimkou prípadov, kedy sa nepovažujú za nevyhnutné.

Colné orgány môžu schváliť existujúce účtovné doklady, ktoré obsahujú príslušné údaje, za záznamy.

Dozorný orgán môže požadovať, aby sa vykonala inventúra všetkého alebo určitého tovaru prepusteného do colného režimu.

Článok 516

Záznamy uvedené v článku 515 a ak sa to vyžaduje podľa článku 581(2) aj záznamy o dočasnom dovoze obsahujú nasledujúce informácie:

a) informácie uvedené v kolónkach minimálneho zoznamu uvedeného v prílohe 37 pre colné vyhlásenie o vstupe do colného režimu;

b) podrobnosti colných vyhlásení, prostredníctvom ktorých sa tovar preradí na colne schválené určenie alebo použitie pri opustení colného režimu;

c) dátum a referenčné údaje ostatných colných dokumentov a všetkých ostatných dokumentov týkajúcich sa vstupu a opustenia colného režimu;

d) povaha spracovateľských operácií, druh nakladania alebo dočasného použitia;

e) výnos alebo, v prípade potreby, spôsob jeho výpočtu;

f) informácie umožňujúce, aby bol tovar monitorovaný, vrátane jeho umiestnenia a podrobnosti o každom prevode;

g) obchodný alebo technický opis potrebný na identifikáciu tovaru;

h) podrobnosti umožňujúce monitorovanie pohybu v režime aktívneho zošľachťovacieho styku pracujúceho s náhradným tovarom.

Colné orgány však môžu upustiť od vyžadovania niektorých z týchto informácií, ak tieto nemajú nepriaznivý vplyv na kontrolu alebo dohľad nad colným režimom, v rámci ktorého má byť tovar uskladnený, spracovaný alebo použitý.







Pododdiel 4

Výnos a vzorec jeho výpočtu

Článok 517

1. Ak je to pre colné režimy spadajúce pod kapitoly 3, 4 a 6 nevyhnutné, v povolení alebo v čase vstupu tovaru do colného režimu je potrebné uviesť výnos alebo spôsob jeho určenia, vrátane priemerných výnosov. Tento výnos sa určí, pokiaľ je to možné, na základe výrobných alebo technických údajov, alebo ak tieto údaje nie sú dostupné, tak na základe údajov týkajúcich sa operácií rovnakého typu.

2. Za určitých okolností môžu colné orgány zistiť výnos po tom, ako tovar vstúpi do colného režimu, ale nie neskôr ako je preradený na nové colne schválené určenie alebo použitie.

3. Štandardné výnosy, ktoré sú pre aktívny zošľachťovací styk ustanovené v prílohe 69, sa uplatnia na operácie uvedené v zmienenej prílohe.

Článok 518

1. V zošľachtených výrobkoch sa musí vypočítať pomer dovážaného a dočasne vyvážaného tovaru obsiahnutého na účely:

— stanovenia dovozných ciel, ktoré majú byť vymerané,

— stanovenia čiastky, ktorá sa má odpočítať pri vzniku colného dlhu, alebo

— uplatnenia opatrení obchodnej politiky.

Tieto výpočty sa vykonajú v súlade s metódou kvantitatívneho merítka alebo, kde to prichádza do úvahy, metódou hodnotového merítka alebo akejkoľvek inej metódy, pomocou ktorej je možné získať podobné výsledky.

Na účely výpočtov zošľachtené výrobky zahŕňajú aj spracované výrobky alebo medziprodukty.

2. Metóda kvantitatívneho merítka sa uplatní, ak:

a) je výsledkom spracovateľských operácií len jeden druh zošľachteného výrobku; v takom prípade má byť množstvo dovážaného/dočasne vyvážaného tovaru, o ktorom sa predpokladá, že je obsiahnuté v množstve zošľachtených výrobkov, za ktoré vzniká colný dlh, úmerné tejto kategórie výrobkov ako percentuálna časť celkového množstva zošľachtených výrobkov;

b) je výsledkom spracovateľských operácií niekoľko druhov zošľachtených výrobkov a všetky prvky dovážaného/dočasne vyvážaného tovaru sú obsiahnuté v každom z týchto zošľachtených výrobkov; v tomto prípade množstvo dovážaného/dočasne vyvážaného tovaru, o ktorom sa predpokladá, že sa nachádza v množstve daného zošľachteného výrobku, za ktoré vzniká colný dlh, je úmerné: i) pomeru medzi týmto konkrétnym druhom zošľachteného výrobku, bez ohľadu na to, či colný dlh vzniká, a celkovým množstvom všetkých zošľachtených výrobkov, a ii) pomeru medzi množstvom zošľachtených výrobkov, za ktoré colný dlh vzniká a celkovým množstvom zošľachtených výrobkov toho istého druhu.

Pri rozhodovaní o tom, či sú splnené podmienky pre uplatnenie metód opísaných v a) alebo b) sa straty neberú do úvahy. Bez dopadu na článok 862, straty znamenajú časť dovážaného/dočasne vyvážaného tovaru, ktorý sa zničí alebo stratí pri spracovateľskej operácii, najmä vyparovaním, vysychaním, únikom plynu alebo vylúhovaním. Pri pasívnom zošľachťovacom styku sa za straty považujú zošľachtené výrobky, ktoré predstavujú odpad, šrot, zvyšky, odrezky a nevyužité časti.

3. Metóda hodnotového merítka sa uplatní vtedy, ak nie je možné uplatniť metódu kvantitatívneho merítka.

Množstvo dovážaného/dočasne vyvážaného tovaru, o ktorom sa predpokladá, že sa nachádza v množstve daného zošľachteného výrobku, za ktoré vzniká colný dlh, je úmerné:

a) hodnote tohto konkrétneho druhu zošľachteného výrobku, bez ohľadu na to, či colný dlh vzniká, a percentuálnej časti celkovej hodnoty všetkých zošľachtených výrobkov; a

b) hodnote kompenzačných výrobkov, za ktoré vzniká colný dlh, ako percentuálnej časti celkovej hodnoty zošľachtených výrobkov daného druhu.

Hodnotou každého z rôznych zošľachtených výrobkov, ktoré sa majú použiť pri uplatnení hodnotového merítka, je posledná cena zo závodu v spoločenstve, alebo posledná predajná cena v spoločenstve rovnakých alebo podobných výrobkov za predpokladu, že tieto ceny nie sú ovplyvnené vzťahom medzi kupujúcim a predávajúcim.

4. Ak hodnotu uvedenú v odseku 3 nie je možné zistiť, určí sa akýmkoľvek primeraným spôsobom.







Pododdiel 5

Kompenzačný úrok

Článok 519

1. Ak colný dlh vzniká v súvislosti so zošľachtenými výrobkami alebo tovarom dovážaným v rámci režimu aktívneho zošľachťovacieho styku alebo dočasného dovozu, kompenzačný úrok je splatný z čiastky dovozných ciel za príslušné obdobie.

2. Uplatnia sa trojmesačné úrokové sadzby peňažného trhu uverejňované v štatistickej prílohe Mesačného bulletinu Európskej centrálnej banky.

Uplatniteľnou sadzbou je sadzba uplatniteľná dva mesiace pred mesiacom, kedy colný dlh vzniká, a platná pre členský štát, kde došlo alebo by malo dôjsť k prvej operácii alebo použitiu, ktoré je uvedené v povolení.

3. Úrok sa uplatňuje mesačne počínajúc prvým dňom mesiaca, ktorý nasleduje po mesiaci, kedy dovezený tovar, za ktorý colný dlh vzniká, prvýkrát vstúpil do colného režimu. Toto obdobie končí posledným dňom mesiaca, za ktorý colný dlh vzniká.

Ak ide o aktívny zošľachťovací styk (systém náhrad dovozných ciel pri spätnom vývoze) a podľa článku 128(4) kódexu sa vyžaduje prepustenie tovaru do režimu voľného obehu, toto obdobie začína plynúť prvým dňom mesiaca, ktorý nasleduje po mesiaci, kedy boli dovozné clá vrátené alebo odpustené.

4. Odseky 1, 2 a 3 sa neuplatnia v nasledujúcich prípadoch:

a) ak obdobie, ktoré prichádza do úvahy, je kratšie ako jeden mesiac;

b) ak uplatniteľná čiastka kompenzačného úroku neprevyšuje 20 EUR za vzniknutý colný dlh;

c) ak colný dlh vzniká s cieľom umožniť uplatnenie zvýhodnených colných zaobchádzaní podľa dohody medzi spoločenstvom a treťou krajinou o dovoze do tejto krajiny;

d) ak je do režimu voľného obehu prepustený odpad a šrot pochádzajúci zo zničenia tovaru;

e) ak sú do režimu voľného obehu prepustené sekundárne zošľachtené výrobky uvedené v prílohe 75 za predpokladu, že sú úmerné vyvážaným množstvám hlavných zošľachtených výrobkov;

f) ak colný dlh vzniká z dôvodu žiadosti o prepustenie tovaru do režimu voľného obehu podľa článku 128(4) kódexu, pokiaľ colné sadzby splatné za príslušné výrobky zatiaľ neboli v skutočnosti vrátané alebo odpustené;

g) ak držiteľ žiada o prepustenie do režimu voľného obehu a predloží dôkaz, že určité okolností, ktoré nevyplývajú z nedbanlivosti alebo pokusu o podvod z jeho strany, znemožňujú operáciu spätného vývozu alebo spôsobujú, že je hospodársky nevýhodná za podmienok, ktoré očakával a náležite odôvodnil v žiadosti o povolenie;

h) ak vznikol colný dlh a v rozsahu, v akom je v súvislosti s týmto dlhom poskytnutá zábezpeka vo forme zloženia hotovosti;

i) ak colný dlh vzniká v súlade s článkom 201(1) b) kódexu alebo v súvislosti s prepustením do režimu voľného obehu tovaru, ktorý vstúpil do režimu dočasného dovozu podľa článkov 556 až 561, 563, 565, 568, 573 b) a 576 tohto nariadenia.

5. V prípade operácií aktívneho zošľachťovacieho styku, pri ktorých množstvo dovážaného tovaru a/alebo zošľachtených výrobkov spôsobuje, že by bolo nehospodárske uplatňovať ustanovenia odsekov 2 a 3, môžu colné orgány na žiadosť príslušnej osoby povoliť, aby sa na výpočet kompenzačného úroku použili zjednodušené metódy vedúce k podobným výsledkom.







Pododdiel 6

Prepustenie z colného režimu

Článok 520

1. Ak dovážaný alebo dočasne vyvážaný tovar vstúpil do colného režimu na základe dvoch alebo viacerých colných vyhlásení, ale na základe jedného povolenia:

— v prípade podmienečného colného režimu sa preradenie tovaru alebo výrobkov na nové colne schválené určenie alebo použitie považuje za prepustenie dovážaného tovaru z colného režimu, do ktorého tovar vstúpil podľa predchádzajúcich colných vyhlásení;

— v prípade aktívneho zošľachťovacieho styku (systému náhrad dovozných ciel pri spätnom vývoze) alebo pasívneho zošľachťovacieho styku sa predpokladá, že zošľachtené výrobky boli získané odpovedajúc z príslušného dovezeného alebo dočasne vyvezeného tovaru, ktorý vstúpil do týchto režimov podľa predchádzajúcich colných vyhlásení.

Uplatnenie prvého pododseku nemá viesť k neoprávneným colným výhodám.

Držiteľ môže požiadať o prepustenie určitého dovezeného alebo dočasne vyvezeného tovaru z colného režimu.

2. Ak sa tovar, ktorý sa nachádza v colnom režime, umiestni spolu s iným tovarom a dojde k úplnému zničeniu alebo nenahraditeľnej strate, colné orgány môžu akceptovať dôkaz predložený držiteľom obsahujúci skutočné množstvo tovaru v colnom režime, ktorý bol zničený alebo stratený. Ak držiteľ nemôže poskytnúť takýto dôkaz, množstvo tovaru, ktoré bolo zničené alebo stratené sa stanoví použitím určitej časti tovaru rovnakého druhu nachádzajúceho sa v danom colnom režime v čase, kedy došlo k poškodeniu alebo strate.

Článok 521

1. Najneskôr po uplynutí lehoty pre opustenie colného režimu, bez ohľadu na to, či sa použije agregácia v súlade s druhým pododsekom článku 118(2) kódexu alebo nie:

— v prípade aktívneho zošľachťovacieho styku (systém s odkladom platenia cla) alebo spracovania pod colnou kontrolou sa potvrdenie o prepustení tovaru z colného režimu predloží dozornému orgánu do 30 dní;

— v prípade aktívneho zošľachťovacieho styku (systému náhrad dovozných ciel pri spätnom vývoze tovaru) je potrebné uplatniť nárok na vrátenie alebo odpustenie dovozných ciel u dozorného úradu do šiestich mesiacov.

Za zvláštnych okolností môžu colné orgány predĺžiť túto lehotu dokonca aj po jej uplynutí.

2. Pokiaľ dozorný úrad neurčí inak, potvrdenie alebo nárok obsahujú nasledujúce údaje:

a) referenčné údaje povolenia;

b) množstvo každého druhu dovezeného tovaru, v súvislosti s ktorým sa žiada prepustenie z colného režimu, vrátanie alebo odpustenie cla alebo množstvo dovezeného tovaru, ktoré vstúpilo do colného režimu v rámci systému trojstrannej prepravy;

c) číselný znak dovezeného tovaru;

d) sadzbu dovozných ciel, ktorá sa uplatňuje na dovezený tovar a kde to prichádza do úvahy aj jeho colnú hodnotu;

e) podrobnosti colných vyhlásení, na základe ktorých dovezený tovar vstúpil do colného režimu;

f) druh a množstvo zošľachtených alebo spracovaných výrobkov alebo tovaru v nezmenenom stave a colne schválené určenie alebo použitie, na aké boli preradené, vrátane podrobných údajov z odpovedajúcich colných vyhlásení, ostatných colných dokumentov alebo z akéhokoľvek ďalšieho dokumentu, ktorý sa týka prepustenia tovaru z colného režimu a lehôt pre jeho prepustenie z colného režimu;

g) hodnota zošľachtených alebo spracovaných výrobkov, ak sa na účely ich prepustenia z colného režimu použije metóda hodnotového merítka;

h) výnos;

i) čiastka dovozných ciel, ktorá sa má zaplatiť alebo vrátiť alebo odpustiť a kde to prichádza do úvahy aj kompenzačný úrok, ktorý sa má zaplatiť. Ak táto čiastka súvisí s uplatnením článku 546, musí to byť špecifikované;

j) v prípade spracovania pod colnou kontrolou číselný znak spracovaných výrobkov a prvkov potrebných k určeniu colnej hodnoty.

3. Dozorný úrad môže vystaviť potvrdenie o prepustení tovaru z colného režimu.







Oddiel 7

Administratívna spolupráca

Článok 522

Colné orgány oznámia Komisii v prípadoch, v lehotách a na formulároch uvedených v prílohe 70 nasledujúce informácie:

(a) čo sa týka aktívneho zošľachťovacieho styku a spracovania pod colnou kontrolou: i) o vydaných povoleniach; ii) o zamietnutých žiadostiach alebo povoleniach zrušených alebo odvolaných z dôvodu nesplnenia hospodárskych podmienok;

b) čo sa týka pasívneho zošľachťovacieho styku: i) o povoleniach vydaných v súlade s článkom 147(2) kódexu; ii) o zamietnutých žiadostiach alebo o povoleniach zrušených alebo odvolaných z dôvodu nesplnenia hospodárskych podmienok.

Komisia tieto informácie poskytne colným správam.

Článok 523

Aby bolo možné sprístupniť príslušné informácie ostatným colným úradom, ktoré sa zúčastňujú na uplatňovaní colných režimov, sa môžu na žiadosť príslušnej osoby alebo z iniciatívy colných orgánov vydať nasledujúce informačné formuláre uvedené v prílohe 71, pokiaľ sa colné orgány nedohodnú na inom spôsobe výmeny informácii:

a) pre režim colného uskladnenia, informačný formulár INF8, na účely oznámenia prvkov pre posúdenie colného dlhu uplatniteľného na tovar skôr ako sa uskutočnia bežné formy nakladania s tovarom;

b) pre režim aktívneho zošľachťovacieho styku: i) informačný formulár INF1 pre oznamovanie informácií o výške cla, kompenzačného úroku, zábezpeky a opatrení obchodnej politiky, ii) informačný formulár INF9 pre oznamovanie informácií o zošľachtených výrobkoch, ktoré budú preradené na iný druh colne schváleného určenia alebo použitia v trojstrannej preprave, iii) informačný formulár INF5 pre komunikáciu ohľadom získania colnej úľavy na dovážaný tovar, informácií o predchádzajúcom vývoze v rámci trojstrannej prepravy, iv) informačný formulár INF7 pre komunikáciu o informáciách pre povolenie vrátenia alebo odpustenia ciel v rámci systému náhrad dovozných ciel pri spätnom vývoze tovaru;

c) pre dočasný dovoz informačný formulár INF6 na účely oznamovania prvkov pre posúdenie colného dlhu alebo čiastok ciel, ktoré už boli uložené za prepravovaný tovar;

d) pre pasívny zošľachťovací styk informačný formulár INF2 na oznamovanie informácií o dočasnom vývoze tovaru v trojstrannej preprave, na získanie čiastočnej alebo úplnej colnej úľavy na zošľachtené výrobky.







KAPITOLA 2

Colné uskladnenie







Oddiel 1

Všeobecné ustanovenia

Článok 524

Na účely tejto kapitoly týkajúcej sa poľnohospodárskych výrobkov výraz ‚vopred zaplatený tovar‘ znamená tovar spoločenstva určený pre vývoz v nezmenenom stave, ktorý podlieha zaplateniu čiastky rovnajúcej sa vývoznej náhrade pred vyvezením tovaru v prípadoch, kedy je takáto platba ustanovená v nariadení Rady (EHS) č. 565/80 ( 6 ).

Článok 525

1. Ak je colný sklad verejný, uplatní sa nasledujúca klasifikácia:

a) typ A, ak zodpovednosť spočíva na správcovi skladu;

b) typ B, ak zodpovednosť spočíva na depozitárovi;

c) typ F, ak je sklad prevádzkovaný colnými orgánmi.

2. Ak je colný sklad súkromný a zodpovednosť spočíva na správcovi skladu, ktorý je zároveň depozitárom, ale nemusí byť vlastníkom tovaru, uplatní sa nasledujúca klasifikácia:

a) typ D, kedy sa prepustenie do režimu voľného obehu vykonáva prostredníctvom miestneho colného vybavenia a môže byť vydané na základe povahy, colnej hodnoty a množstva tovaru, ktoré sa má zohľadniť v čase jeho prepustenia do colného režimu;

b) typ E, kedy sa colný režim uplatní aj keď tovar nemusí byť uložený na mieste schválenom ako colný sklad;

c) typ C, keď sa neuplatní žiadna zo zvláštnych situácií podľa bodov (a) a b).

3. Povolenie pre sklad typu E môže ustanovovať, že sa uplatnia postupy ustanovené pre typ D.







Oddiel 2

Doplňujúce podmienky týkajúce sa udeľovania povolenia

Článok 526

1. Pri udeľovaní povolenia colné orgány definujú priestory alebo akékoľvek iné miesto schválené ako colný sklad typu A, B, C alebo D. Môžu taktiež schváliť dočasné skladovacie zariadenia ako colné sklady týchto typov alebo ich prevádzkovať ako colný sklad typu F.

2. Jedno miesto sa nesmie schváliť ako viac než jeden colný sklad v tom istom čase.

3. Ak tovar predstavuje nebezpečenstvo alebo by mohol pokaziť iný tovar alebo si vyžaduje osobitné zariadenia z iných dôvodov, povolenia môžu špecifikovať, že sa môže uskladniť len v priestoroch zvlášť vybavených na prijatie tohto tovaru.

4. Colné sklady typu A, C, D a E sa môžu schváliť ako potravinové sklady v zmysle článku 40 nariadenia Komisie (ES) č. 800/99 ( 7 ).

5. Jednorazové povolenia sa môžu vydať iba pre súkromné colné sklady.

Článok 527

1. Povolenia sa môžu udeliť len vtedy, ak zamýšľané bežné formy nakladania, aktívny zošľachťovací styk alebo spracovanie tovaru pod colnou kontrolou neprevažujú nad uskladnením tovaru.

2. Povolenia sa neudelia, ak sa priestory colných skladov alebo skladovacie zariadenia využívajú na účely maloobchodného predaja.

Povolenie sa však môže udeliť, ak sa tovar predáva v malom s odpustením dovozných ciel:

a) cestujúcim v doprave do tretích krajín;

b) na základe diplomatických alebo konzulárnych dojednaní;

c) členom medzinárodných organizácií alebo zborom NATO.

3. Na účely druhej zarážky článku 86 kódexu colné orgány pri skúmaní či administratívne náklady režimu colného uskladnenia nie sú neúmerné príslušným hospodárskym potrebám zohľadnia okrem iného typ colného skladu a colné konanie, ktoré sa môže v ňom môže uplatniť.







Oddiel 3

Skladové záznamy

Článok 528

1. V colných skladoch typu A, C, D a E je osobou, ktorá je poverená vedením skladových záznamov, správca colného skladu.

2. V colných skladoch typu F vedie prevádzkujúci colný úrad colné záznamy namiesto skladových záznamov.

3. V colných skladoch typu B dozorný úrad vedie namiesto skladových záznamov colné vyhlásenia o vstupe do colného režimu.

Článok 529

1. Colné záznamy vždy ukazujú aktuálne zásoby tovaru, ktoré sa ešte stále nachádzajú v režime colného uskladnenia. Správca colného skladu predkladá dozornému úradu v lehotách ustanovených colnými orgánmi zoznam uvedených zásob.

2. Ak sa uplatňuje článok 112(2) kódexu, v skladových záznamoch sa uvádza colná hodnota tovaru pred vykonaním bežných foriem nakladania.

3. V skladových záznamoch sa uvádzajú informácie o dočasnom premiestnení tovaru a o tovare uskladnenom spoločne s iným tovarom v súlade s článkom 534(2).

Článok 530

1. Ak tovar vstupuje do režimu colného uskladnenia v colnom sklade typu E, zápis do skladových záznamov sa vykoná v čase príchodu do skladovacieho zariadenia držiteľa.

2. Ak colný sklad slúžia ako dočasné skladovacie zariadenie, zápis do skladových záznamov sa vykoná v čase prijatia colného vyhlásenia o vstupe do colného režimu.

3. Zápis v skladových záznamoch týkajúci sa opustenia colného režimu sa vykoná najneskôr v čase, keď tovar opúšťa colný sklad alebo skladovacie zariadenie držiteľa.







Oddiel 4

Ďalšie ustanovenia týkajúce sa fungovania colných režimov

Článok 531

Pri tovare, ktorý nepochádza zo spoločenstva, sa môžu použiť bežné formy nakladania uvedené v prílohe 72.

Článok 532

Tovar sa môže dočasne premiestniť na obdobie nie dlhšie ako tri mesiace. Ak to okolnosti opodstatňujú, táto lehota sa môže predĺžiť.

Článok 533

Žiadosti o povolenie vykonať bežnú formu nakladania alebo dočasne premiestniť tovar z colného skladu sa predkladajú dozornému úradu v písomnej podobe pre jednotlivé prípady. Musia obsahovať všetky údaje potrebné na uplatnenie colného režimu.

Takéto povolenie sa môže udeliť ako súčasť povolenia na využitie režimu colného uskladnenia. V takom prípade dozorný úrad spôsobom, ktorý určí, oznámi, že toto nakladanie sa má vykonať alebo že tovar sa má dočasne premiestniť.

Článok 534

1. Ak je tovar zo spoločenstva uskladnený v priestoroch colného skladu alebo v skladovacom zariadení využívanom pre tovar podľa dojednaní o režime colného uskladnenia, môžu sa ustanoviť osobitné metódy identifikácie takéhoto tovaru najmä s cieľom odlíšiť tento tovar od tovaru, ktorý vstúpil do režimu colného uskladnenia.

2. Colné orgány môžu povoliť spoločné uskladnenie, ak je možné kedykoľvek identifikovať colný status každého druhu tovaru. Na vopred zaplatený tovar sa takéto povolenie nevzťahuje.

Tovar, ktorý je spoločne uskladnený, musí mať rovnaký osemmiestny číselný znak, rovnakú obchodnú kvalitu a rovnaké technické charakteristiky.

3. Na účely colného vyhlásenia pre colne schválené určenie alebo použitie môže byť tovar, ktorý je spoločne uskladnený, a za určitých okolností aj identifikovateľný tovar, ktorý spĺňa podmienky druhého pododseku odseku 2, považovaný buď za tovar zo spoločenstva alebo za tovar, ktorý nepochádza zo spoločenstva.

Uplatnenie prvého pododseku nemá však mať za následok, aby daný colný status priradený k väčšiemu množstvu tovaru, ako je množstvo tovaru, ktoré skutočne tento status má a ktoré je uskladnené v colnom sklade alebo skladovacom zariadení, keď sa tovar deklarovaný pre colne schválené určenie alebo použitie premiestni (zo skladu vydá).

Článok 535

1. Ak sa operácie aktívneho zošľachťovacieho styku alebo spracovania pod colnou kontrolou vykonávajú v priestoroch colného skladu alebo v skladovacích zariadeniach, ustanovenia článku 534 sa uplatnia mutatis mutandis aj na tovar v týchto colných režimoch.

Ak sa však tieto operácie týkajú aktívneho zošľachťovacieho styku bez ekvivalencie alebo spracovania pod colnou kontrolou, ustanovenia článku 534 o spoločnom uskladnení sa uplatnia na tovar zo spoločenstva.

2. Zápisy v záznamoch umožnia colným orgánom monitorovať kedykoľvek presnú situáciu všetkého tovaru alebo výrobkov v tomto colnom režime.







KAPITOLA 3

Aktívny zošľachťovací styk







Oddiel 1

Všeobecné ustanovenia

Článok 536

Na účely tejto kapitoly:

a) ‚Predchádzajúci vývoz‘znamená systém, pri ktorom sa zošľachtené výrobky získané z náhradného tovaru majú vyviezť pred tým, ako dovážaný tovar vstúpi do colného režimu využívajúceho systém s odkladom platenia cla;

b) ‚Spracovávanie na zákazku‘znamená akékoľvek spracovanie dovážaného tovaru daného držiteľovi priamo alebo nepriamo k dispozícii, ktoré sa vykonáva podľa špecifikácií v mene príkazcu, ktorý má sídlo v tretej krajine, vo všeobecnosti len za úhradu nákladov za spracovanie.







Oddiel 2

Doplňujúce podmienky týkajúce sa udeľovania povolenia

Článok 537

Povolenie sa udelí len ak má žiadateľ v úmysle hlavné zošľachtené výrobky spätne vyvážať alebo vyvážať.

Článok 538

Povolenie sa môže udeliť aj za tovar uvedený v štvrtej zarážke článku 114(2) c) kódexu s výnimkou:

a) palív a energetických zdrojov iných ako sú palivá a energetické zdroje potrebné na testovanie zošľachtených výrobkov alebo na zisťovanie vád dovážaného tovaru, ktorý potrebuje opravu;

b) mazivá iné ako sú mazivá potrebné na testovanie, nastavenie alebo stiahnutie zošľachtených výrobkov;

c) zariadení a nástrojov.

Článok 539

Hospodárske podmienky sa považujú za splnené s výnimkou prípadov, ak sa žiadosť týka dovážaného tovaru uvedeného v prílohe 73.

Hospodárske podmienky sa však považujú za splnené aj v prípade, ak sa žiadosť týka dovážaného tovaru uvedeného v prílohe 73 za predpokladu, že:

a) sa žiadosť týka: i) operácií s tovarom nekomerčnej povahy, ii) zmluvy o spracovaní na zákazku, iii) spracovania zošľachtených výrobkov získaných pri spracovaní na základe predchádzajúceho povolenia, udelenie ktorého bolo podmienené preskúmaním hospodárskych podmienok, iv) bežných foriem nakladania uvedených v článku 531, v) opráv, vi) spracovania tvrdej pšenice spadajúcej pod číselný znak 1001 10 00 na výrobu cestovín spadajúcich pod číselné znaky 1902 11 00 a 1902 19; alebo

b) súhrnná hodnota dovážaného tovaru na jedného žiadateľa a na jeden kalendárny rok pre jednotlivé osemmiestne číselné znaky neprevyšuje 150 000 EUR, alebo

c) v súlade s článkom 11 nariadenia Rady (ES) č. 3448/93 ( 8 ) ak ide o dovoz tovaru uvedeného v časti A prílohy 73 a žiadateľ predloží doklad vydaný príslušným orgánom povoľujúci vstup tohto tovaru do colného režimu v rámci obmedzení množstva určených na základe bilancie ponuky.

Článok 540

Povolenie špecifikuje spôsoby a metódy identifikácie dovážaného tovaru v zošľachtených výrobkoch a ustanovuje podmienky pre riadne uskutočnenie operácií, pri ktorých sa využíva náhradný tovar.

Takéto metódy identifikácie alebo podmienky môžu obsahovať aj preskúmanie záznamov.







Oddiel 3

Ustanovenia týkajúce sa fungovania colného režimu

Článok 541

1. Povolenie špecifikuje, či a za akých podmienok sa môže náhradný tovar, ktorý je uvedený v článku 114(2) e) kódexu a má rovnaký osemmiestny číselný znak, rovnakú obchodnú kvalitu a rovnaké technické charakteristiky ako dovážaný tovar, použiť v spracovateľských operáciách.

2. Môže sa povoliť, aby bol náhradný tovar v pokročilejšom štádiu výroby ako dovážaný tovar, ak sa podstatná časť spracovania súvisiaca s týmto náhradným tovarom vykonáva v podniku držiteľa alebo v podniku, kde sa spracovanie vykonáva pre neho, okrem výnimočných prípadov.

3. Osobitné ustanovenia uvedené v prílohe 74 sa uplatnia na tovar uvedený v tejto prílohe.

Článok 542

1. Povolenie špecifikuje lehotu pre opustenie colného režimu. Ak je to opodstatnené kvôli okolnostiam, môže sa táto lehota predĺžiť dokonca aj po uplynutí pôvodne stanovenej lehoty.

2. Ak lehota pre opustenie colného režimu uplynie k určitému dátumu pre všetok tovar, ktorý bol prepustený do colného režimu v danom období, povolenie môže ustanoviť, že lehota pre opustenie colného režimu sa automaticky predĺži pre všetok tovar, ktorý sa k tomuto dátumu ešte stále nachádza v danom colnom režime. Colné orgány však môžu požadovať, aby bol tento tovar preradený na nové povolené, colne schválené určenie alebo použitie v lehote, ktorú určia.

3. Bez ohľadu na to, či sa použije sumarizácia alebo nie alebo či sa uplatní odsek 2, lehota pre opustenie colného režimu nemôže byť pre nasledujúce zošľachtené výrobky alebo tovar v nezmenenom stave dlhšia ako:

a) štyri mesiace v prípade mlieka a mliečnych výrobkov uvedených v článku 1 nariadenia (ES) č. 1255/1999;

b) dva mesiace v prípade jatiek bez výkrmu zvierat uvedených v kapitole 1 kombinovanej nomenklatúry;

c) tri mesiace v prípade výkrmu zvierat (vrátane jatiek, kde to prichádza do úvahy), ktoré spadajú pod číselné znaky 0104 a 0105;

d) šesť mesiacov v prípade výkrmu zvierat (vrátane jatiek, kde to prichádza do úvahy) uvedených v kapitole 1 kombinovanej nomenklatúry;

e) šesť mesiacov v prípade spracovania mäsa;

f) šesť mesiacov v prípade spracovania ostatných poľnohospodárskych výrobkov, ktoré spĺňajú podmienky pre zálohové vyplatenie (vyplatenie vopred) vývozných náhrad uvedených v článku 2b) alebo c) toho istého nariadenia.

Ak sa vykonávajú po sebe idúce spracovateľské operácie alebo ak si to mimoriadne okolnosti vyžadujú, tieto lehoty sa môžu na požiadanie predĺžiť, celková lehota však nemôže byť dlhšia ako 12 mesiacov.

Článok 543

1. V prípade predchádzajúceho vývozu povolenie špecifikuje lehotu, v ktorej musí byť tovar, ktorý nepochádza zo spoločenstva, deklarovaný pre tento colný režim, berúc do úvahy čas potrebný na obstaranie a prepravu do spoločenstva.

2. Lehota uvedená v odseku 1 nesmie byť dlhšia ako:

a) tri mesiace pre tovar podliehajúci spoločnej organizácii trhu;

b) šesť mesiacov pre všetok ostatný tovar.

Šesťmesačná lehota sa však môže predĺžiť, ak držiteľ predloží odôvodnenú žiadosť za predpokladu, že celková lehota nebude dlhšia ako dvanásť mesiacov. V odôvodnených prípadoch sa môže predĺženie povoliť dokonca aj po uplynutí pôvodnej lehoty.

Článok 544

Na účely opustenia colného režimu alebo uplatnenia nároku na vrátenie dovozných ciel sa za spätný vývoz alebo vývoz považuje:

a) dodávka zošľachtených výrobkov osobám, ktoré spĺňajú podmienky pre odpustenie dovozného cla podľa Viedenského dohovoru z 18. apríla 1961 o diplomatických vzťahoch alebo Viedenského dohovoru z 24. apríla 1963 o konzulárnych dohovoroch alebo Newyorského dohovoru zo 16. decembra 1969 o osobitných misiách;

b) dodávka zošľachtených výrobkov ozbrojeným silám iných krajín pôsobiacim na území členského štátu, ak tento členský štát udelí osobitné odpustenie dovozných ciel v súlade s článkom 136 nariadenia (EHS) č. 918/83;

c) dodávka civilných lietadiel; dozorný úrad však môže povoliť, aby tovar opustil colný režim, ak sa tovar po prvýkrát použil na výrobu, opravu, úpravu alebo prestavbu civilných lietadiel alebo ich častí pod podmienkou, že záznamy držitelia umožnia overiť, či sú dojednania colného režimu uplatňované a vykonávané správne;

d) dodávka kozmických lodí a s nimi súvisiaceho vybavenia; dozorný úrad však môže povoliť, aby tovar opustil colný režim, ak sa tovar po prvýkrát použil na výrobu, opravu, úpravu alebo prestavbu satelitov, vybavení a súčastí ich nosičov a pozemných staníc, ktoré sú neoddeliteľnou súčasťou týchto systémov, pod podmienkou, že záznamy držiteľa umožnia overenie, či sú dojednania colného režimu uplatňované a vykonávané správne;

e) zneškodňovanie, v súlade s príslušnými ustanoveniami, druhotných zošľachtených výrobkov, ktorých deštrukcia/zničenie pod colným dohľadom je zakázané z environmentálnych dôvodov; na tieto účely musí držiteľ preukázať, že uvoľnenie tovaru z colného režimu v súlade s bežnými pravidlami nie je možné alebo je ekonomicky nevýhodné.







Oddiel 4

Ustanovenia týkajúce sa fungovania systém s odkladom platenia cla

Článok 545

1. Použitie náhradného tovaru na spracovateľské operácie v súlade s článkom 115 kódexu nepodlieha formalitám pre vstup tovaru do colného režimu.

2. Náhradný tovar a zošľachtené výrobky z neho vyrobené sa stávajú tovarom, ktorý nepochádza zo spoločenstva a dovážaný tovar sa stáva tovarom zo spoločenstva v čase prijatia colného vyhlásenia o opustení colného režimu.

Ak je však tovar daný na trh skôr ako opustí colný režim, jeho status sa musí zmeniť v čase, kedy je daný na trh. Vo výnimočných prípadoch, keď sa očakáva, že náhradný tovar nebude v tom čase prítomný, colné orgány môžu na žiadosť držiteľa povoliť, aby bol náhradný tovar prítomný neskôr, v čase, ktorý určia a v primeranom čase.

3. V prípade predchádzajúceho vývozu:

— zošľachtené výrobky sa stávajú tovarom, ktorý nepochádza zo spoločenstva, pri prijatí vývozného vyhlásenie pod podmienkou, že tovar, ktorý sa má doviezť, vstúpil do colného režimu;

— dovážaný tovar sa stáva tovarom spoločenstva v čase vstupu do colného režimu.

Článok 546

Povolenie špecifikuje či zošľachtené výrobky alebo tovar v nezmenenom stave môžu byť prepustené do režimu voľného obehu bez colného vyhlásenia, bez dopadu na opatrenia zákazu alebo obmedzujúce opatrenia. V takom prípade sa považujú za prepustené do režimu voľného obehu, ak neboli preradené na colne schválené určenie alebo použitie po uplynutí lehoty pre opustenie colného režimu.

Na účely prvého pododseku článku 218(1) kódexu vyhlásenie o prepustení do režimu voľného obehu sa považuje za podané a prijaté a prepustenie povolené v čase predloženia potvrdenia o prepustení tovaru z colného režimu.

Výrobky alebo tovar sa stávajú tovarom spoločenstva, keď sú dané na trh.

Článok 547

V prípadoch prepustenia zošľachtených výrobkov do režimu colného obehu sa kolónky 15, 16, 34, 41 a 42 vyhlásenia týkajú dovážaného tovaru. Príslušné informácie sa môžu eventuálne poskytnúť prostredníctvom informačného formuláru INF1 alebo iného dokumentu priloženého k vyhláseniu.

Článok 548

1. Zoznam zošľachtených výrobkov podliehajúcich dovozným clám, ktoré sa na ne vzťahujú v súlade s prvou zarážkou článku 122 a) kódexu, je uvedený v prílohe 75.

2. Ak sa zošľachtené výrobky iné ako výrobky, ktoré sú zaradené na zozname uvedenom v odseku 1, zničia, zaobchádza sa s nimi ako keby boli opätovne vyvezené.

Článok 549

1. Ak boli zošľachtené výrobky alebo tovar v nezmenenom stave prepustené do jedného z podmienečných colných režimov alebo umiestnené v slobodnom colnom pásme s kontrolou typu I v zmysle článku 799 alebo do slobodného colného skladu alebo umiestnené v slobodnej colnej zóne s kontrolou typu II v zmysle článku 799 umožňujúcich, aby tovar alebo výrobky opustili colný režim, doklady alebo záznamy použité pre uvedené colne schválené určenie alebo použitie alebo akékoľvek iné dokumenty, ktoré ich nahrádzajú, musia obsahovať jedno z nasledujúcich označení:

— Mercancías PA/S,

— AF/S-varer,

— AV/S-Waren,

— Εμπορεύματα ET/A,

— IP/S goods,

— Marchandises PA/S,

— Merci PA/S,

— AV/S-goederen,

— Mercadorias AA/S,

— SJ/S-tavaroita,

— AF/S-varor.

2. Ak dovážaný tovar, ktorý vstúpil do colného režimu, podlieha osobitným opatreniam obchodnej politiky a takéto opatrenia naďalej platia aj v čase, kedy tovar, buď v nezmenenom stave alebo v podobe zošľachtených výrobkov, vstupuje do jedného z podmienečných colných režimov alebo je umiestený do slobodného colného pásma s kontrolou typu I v zmysle článku 799 alebo do slobodného colného skladu alebo je umiestnený do slobodného colného pásma s kontrolou typu II v zmysle článku 799, označenie uvedené v odseku 1 sa dopĺňa jedným z nasledujúcich označení:

— Política comercial,

— Handelspolitik,

— Handelspolitik,

— Εμπορική πολιτική,

— Commercial policy,

— Politique commerciale,

— Politica commerciale,

— Handelspolitiek,

— Politica comercial,

— Kauppapolitiikka,

— Handelspolitik.







Oddiel 5

Ustanovenie týkajúce sa fungovania systému náhrad dovozných ciel pri spätnom vývoze tovaru

Článok 550

Ak je tovar, ktorý sa nachádza v režime systému náhrad dovozných ciel pri spätnom vývoze tovaru, preradený na colne schválené určenie alebo použitie uvedené v článku 549(1), sú označenia, ktoré sa vyžadujú pre toto ustanovenie, nasledovné:

— Mercancías PA/R,

— AF/T-varer,

— AV/R-Waren,

— Εμπορεύματα ET/E,

— IP/D goods,

— Marchandises PA/R,

— Merci PA/R,

— AV/T-goederen,

— Mercadorias AA/D,

— SJ/T-tavaroita,

— AF/R-varor.







KAPITOLA 4

Spracovanie pod colnou kontrolou

Článok 551

1. Režim spracovania pod colnou kontrolou sa uplatní na tovar, ktorého spracovaním vznikajú výrobky, na ktoré sa uplatňujú nižšie čiastky dovozných ciel, ako pri dovážanom tovare.

Colný režim sa uplatní na tovar, ktorý sa musí podrobiť určitým operáciám, aby sa zabezpečil jeho súlad s technickými požiadavkami pre jeho prepustenie do režimu voľného obehu.

2. Článok 542(1) a (2) sa uplatní mutatis mutandis.

3. Na účely určenia colnej hodnoty spracovaných výrobkov deklarovaných pre režim voľného obehu si môže deklarant vybrať ktorúkoľvek z metód uvedených v článku 30(2) a), b) alebo c) kódexu alebo colnú hodnotu dovážaného tovaru plus náklady za spracovanie.

Článok 552

1. Pre druhy tovaru alebo operácií uvedené v časti A prílohy 76 sa hospodárske podmienky považujú za splnené.

Pre ostatné druhy tovaru a operácií sa hospodárske podmienky preskúmajú.

2. Pre druhy tovaru a operácií uvedené v časti B prílohy 79, na ktoré sa nevzťahuje časť A, hospodárske podmienky preskúma výbor. Uplatní sa článok 504(3) a (4).







KAPITOLA 5

Dočasný dovoz







Oddiel 1

Všeobecné ustanovenia

Článok 553

1. Zvieratá, pokiaľ ich komerčná hodnota nie je zanedbateľná, ktoré sa narodili zvieratám, ktoré boli prepustené do colného režimu, sa považujú za tovar, ktorý nepochádza zo spoločenstva a patria pod ten istý colný režim.

2. Colné orgány zabezpečia, aby celkové obdobie, počas ktorého tovar zostane v colnom režime pre ten istý účel a v zodpovednosti toho istého držiteľa, neprekročil 24 mesiacov, dokonca aj ak colný režim opustí vstúpením do iného podmienečného colného režimu a následne opäť vstúpi do režimu dočasného dovozu.

Na žiadosť držiteľa však môžu predĺžiť toto obdobie o dobu, počas ktorej sa tovar nepoužíva, v súlade s podmienkami, ktoré stanovia.

3. Na účely článku 140(3) kódexu výnimočné okolnosti znamenajú akúkoľvek udalosť, následkom ktorej sa tovar musí používať počas ďalšieho obdobia, aby sa splnil účel dočasného dovozu.

4. Tovar prepustený do určitého režimu musí zostať v tom istom štáte.

Opravy a údržba, vrátane generálnej opravy a úpravy alebo opatrenia na zachovanie tovaru alebo zabezpečenie jeho súladu s technickými požiadavkami na jeho použitie v rámci colného režimu sú prípustné.

Článok 554

Dočasný dovoz s úplným odpustením dovozných ciel (ďalej len ‚úplné odpustenie dovozných ciel‘) sa povolí len v súlade s článkami 555 až 578.

Dočasný dovoz s čiastočným odpustením dovozných ciel sa nepovolí pre spotrebný tovar.







Oddiel 2

Podmienky pre úplné odpustenie dovozných ciel







Pododdiel 1

Dopravné prostriedky

Článok 555

1. Na účely tohto pododdielu:

a) ‚komerčné využitie‘znamená využitie dopravného prostriedku na prepravu osôb alebo tovaru za odmenu alebo v rámci hospodárskej činnosti podniku;

b) ‚súkromné využitie‘znamená iné ako komerčné využitie dopravného prostriedku;

c) ‚vnútorná doprava‘znamená prepravu osôb, ktoré nastúpili alebo tovaru, ktorý bol naložený v colnom území spoločenstva za účelom vystúpenia alebo vyloženia na inom mieste v rámci tohto územia.

2. Pod pojem dopravný prostriedok sa zahŕňajú aj náhradné súčiastky, príslušenstvo a ich vybavenie.

Článok 556

Dovozné clá sa úplne odpustia pri paletách.

Palety opustia colný režim aj vtedy, ak sú palety rovnakého druhu a v podstate rovnakej hodnoty vyvezené alebo opätovne vyvezené.

Článok 557

1. Dovozné clá sa úplne odpustia aj u kontajnerov, ak boli trvalo označené na vhodnom a dobre viditeľnom mieste a obsahujú nasledujúce údaje:

a) totožnosť vlastníka alebo prevádzkovateľa buď uvedením jeho celého mena alebo zaužívaného spôsobu identifikácie, symboly ako napríklad emblémy alebo zástavy nie sú povolené;

b) s výnimkou výmenných nadstavieb používaných pri kombinovanej železničnej doprave, identifikačné znaky a čísla kontajnera uvádzané vlastníkom alebo prevádzkovateľom; jeho hmotnosť v prázdnom stave, vrátane všetkých trvalo pripevnených zariadení;

c) s výnimkou kontajnerov používaných pri leteckej doprave, krajinu, ktorej kontajner patrí, uvedením buď jej celého názvu alebo prostredníctvom dvojmiestneho ISO kódu krajiny uvedeného v Medzinárodných normách ISO 3166 alebo 6346 alebo medzinárodné uznávaných skratiek používaných na označenie krajiny registrácie motorových vozidiel v medzinárodnej cestnej doprave alebo číslami v prípade výmenných nadstavieb používaných v kombinovanej železničnej doprave.

Ak je žiadosť o povolenie podaná v súlade s prvým pododsekom článku 497(3)c), kontajnery monitoruje osoba zastúpená na colnom území spoločenstva, ktorá je schopná kedykoľvek oznámiť ich polohu a podrobnosti o vstupe alebo opustení colného režimu.

2. Pred spätným vyvezením sa kontajnery môžu použiť vo vnútornej doprave. Môžu sa však použiť len raz pri každej zastávke v členskom štáte, na prepravu tovaru, ktorý je naložený a má byť vyložený na území toho istého členského štátu, kde by kontajnery inak museli ísť na tomto území bez nákladu.

3. Podľa podmienok Ženevského dohovoru z 21. januára 1994 o colnom zaobchádzaní so spoločnými kontajnermi používanými v medzinárodnej doprave, ktorý bol schválený rozhodnutím Rady 95/137/ES ( 9 ), colné orgány povolia opustenie colného režimu, ak sú kontajnery rovnakého typu alebo rovnakej hodnoty vyvezené alebo spätne vyvezené.

Článok 558

1. Dovozné clá sa úplne odpustia pre prostriedky cestnej, železničnej, leteckej, námornej a riečnej (vnútrozemskej vodnej) dopravy, ak:

a) sú zaregistrované mimo colného územia spoločenstva v mene osoby, ktorá má sídlo mimo tohto územia; ak však dopravné prostriedky nie sú zaregistrované, vyššie uvedená podmienka sa môže považovať za splnenú, ak ich vlastní osoba so sídlom mimo colného územia spoločenstva;

b) ich používa osoba, ktorá má sídlo mimo tohto územia, bez dopadu na články 559, 560 a 561; a

c) v prípade komerčného využitia a s výnimkou dopravných prostriedkov pre železničnú dopravu sa používajú výlučne na prepravu, ktorá začína a končí mimo colného územia spoločenstva; môžu sa však použiť na vnútornú dopravu, ak to ustanovujú účinné ustanovenia v oblasti dopravy, najmä tie, ktoré sa týkajú vstupu a prevádzky.

2. Ak sú dopravné prostriedky uvedené v odseku 1 ďalej požičané odbornou požičiavacou službou, ktorá má sídlo na colnom území spoločenstva, osobe, ktorá má sídlo mimo tohto územia, musia sa späť vyviezť do ôsmich dní od dňa nadobudnutia účinnosti zmluvy.

Článok 559

Osoby, ktoré majú sídlo v colnom území spoločenstva, môžu využívať výhody úplného odpustenia dovozných ciel, ak:

a) sú dopravné prostriedky dané k dispozícii týmto osobám na základe dohody, na základe ktorej môže každá sieť využívať vozový park ostatných sietí ako svoj vlastný;

b) je príves pripojený k cestnému dopravnému prostriedku, ktorý je zaregistrovaný v colnom území spoločenstva;

c) dopravné prostriedky sa používajú v súvislosti s mimoriadnou situáciou a nie sú používané viac ako päť dní; alebo

d) dopravné prostriedky použije odborná požičiavacia služba na účely spätného vývozu v lehote, ktorá nie je dlhšia ako päť dní.

Článok 560

1. Fyzické osoby, ktoré majú sídlo v colnom území spoločenstva, môžu využívať výhody úplného odpustenia dovozných ciel, ak súkromne používajú dopravné prostriedky len príležitostne, na základe pokynov registrovaného držiteľa a tento držiteľ sa nachádza v čase použitia na colnom území.

Takéto osoby môžu taktiež využívať úplne oslobodenie od dovozných ciel pri súkromnom použití dopravných prostriedkov prenajatých na základe písomnej zmluvy pri príležitosti:

a) návratu do miesta ich bydliska v spoločenstve;

b) opustenia spoločenstva; alebo

c) ak to vo všeobecnosti povolia príslušné colné správy.

2. Dopravné prostriedky sa spätne vyvezú alebo vrátia požičiavacej službe, ktorá má sídlo na colnom území spoločenstva do:

a) päť dní po nadobudnutí platnosti zmluvy v prípade uvedenom v odseku 1a);

b) osem dní po nadobudnutí platnosti zmluvy v prípade uvedenom v odseku 1c).

Dopravné prostriedky sa musia spätne vyviezť do dvoch dní od nadobudnutia účinnosti zmluvy v prípade uvedenom v odseku 1b).

Článok 561

1. Dovozné clá sa úplne odpustia, ak sa dopravné prostriedky majú zaregistrovať v rámci dočasných sérií na colnom území spoločenstva s cieľom spätného vývozu v mene nasledujúcich osôb:

a) v mene osoby, ktorá má sídlo mimo toho územia;

b) v mene fyzickej osoby, ktorá má bydlisko v rámci toho územia, ak sa príslušná osoba plánuje presťahovať zo svojho obvyklého bydliska do miesta mimo uvedeného územia.

V prípade uvedenom v bode b) sa musia dopravné prostriedky vyviezť do troch mesiacov od dátumu registrácie.

2. Dovozné clá sa úplne odpustia, ak dopravné prostriedky využíva na komerčné alebo súkromné účely fyzická osoba, ktorá má sídlo na colnom území spoločenstva a zamestnáva ju vlastník dopravného prostriedku, ktorý má sídlo mimo uvedeného územia alebo na základe iného oprávnenia od vlastníka.

Súkromne využitie musí byť v pracovnej zmluve uvedené.

Colné orgány môžu obmedziť dočasný dovoz dopravných prostriedkov podľa tohto ustanovenia v prípade systematického používania.

3. Dovozné clá sa môžu vo výnimočných prípadoch úplne odpustiť, ak dopravné prostriedky používajú na komerčné účely počas obmedzeného obdobia osoby, ktoré majú sídlo na colnom území spoločenstva.

Článok 562

Bez dopadu na ostatné osobitné ustanovenia sú lehoty na opustenie colného režimu nasledovné:

a) pre železničné dopravné prostriedky: 12 mesiacov;

b) dopravné prostriedky používané na komerčné účely, iné ako železničné dopravné prostriedky: čas potrebný na vykonanie dopravných operácií;

c) pre dopravné prostriedky používané na súkromné účely: — študentmi: obdobie, počas ktorého sa študenti zdržiavajú na colnom území spoločenstva na jediný účel dokončenia štúdia; — osobami, ktoré plnia pridelené úlohy presne stanoveného trvania: obdobie, počas ktorého sa táto osoba zdržiava na colnom území spoločenstva na jediný účel plnenia úloh; — v ostatných prípadoch, vrátane osedlaných alebo ťažných zvierat a nimi ťahaných vozidiel: šesť mesiacov;

d) dopravné prostriedky pre leteckú dopravu používané na súkromné účely: šesť mesiacov;

e) dopravné prostriedky pre námornú alebo riečnu dopravu používané na súkromné účely: 18 mesiacov.







Pododdiel 2

Osobný majetok a tovar na športové účely dovážaný cestujúcimi; materiál pre sociálnu starostlivosť o námorníkov

Článok 563

Dovozné clá sa úplne odpustia, ak cestujúci dováža osobný majetok primerane potrebný pre jeho cestu a tovar na športové účely, ako je definované v článku 236(A)(1).

Článok 564

Dovozné clá sa úplne odpustia pre materiál pre sociálnu starostlivosť o námorníkov v nasledujúcich prípadoch:

a) ak sa používa na plavidle používanom v medzinárodnej námornej doprave;

b) ak je vyložený z takéhoto plavidla a dočasne ho posádka plavidla používa na brehu;

c) ak ho posádka takéhoto plavidla používa v kultúrnych alebo spoločenských zariadeniach riadených neziskovými organizáciami alebo na bohoslužobných miestach, kde sa pravidelne konajú bohoslužby pre námorníkov.







Pododdiel 3

Materiál na pomoc oblastiam postihnutým katastrofami; lekárske, chirurgické a laboratórne zariadenia; zvieratá; tovar pre použitie v prihraničných oblastiach

Článok 565

Dovozné clá sa úplne odpustia v prípade materiálu na pomoc oblastiam postihnutým katastrofami, ak sa používa v súvislosti s opatreniami prijatými na odstránenie následkov katastrôf alebo podobných situácií, ktoré by mohli postihnúť colné územie spoločenstva a je určený pre štátne inštitúcie alebo inštitúcie schválené príslušnými orgánmi.

Článok 566

Dovozné clá sa odpustia, ak je lekárske, chirurgické a laboratórne zariadenie dodané na žiadosť nemocnice alebo inej zdravotníckej inštitúcie, ktorá toto zariadenie naliehavo potrebuje, aby doplnila chýbajúce technické vybavenie a ak je určené na diagnostické a terapeutické účely.

Článok 567

Dovozné clá sa úplne odpustia aj v prípade zvierat, ktoré vlastní osoba, ktorá má sídlo mimo colného územia spoločenstva.

Dovozné clá sa odpustia aj v prípade nasledujúceho tovaru určeného na činnosti v súlade so špecifickými podmienkami prihraničných oblastí, ako sú definované v účinných ustanoveniach:

a) zariadenie vlastnené osobou, ktorá má sídlo v prihraničnej oblasti, ktorá susedí s prihraničnou oblasťou dočasného dovozu a ktoré používa osoba, ktorá má sídlo v tejto susediacej prihraničnej oblasti;

b) tovar používaný pri výstavbe, oprave alebo údržbe infraštruktúry v takejto prihraničnej oblasti v zodpovednosti verejných orgánov.







Pododdiel 4

Zvukové, obrazové alebo dátové nosiče, propagačný materiál; odborné vybavenie; pedagogický materiál a vedecké zariadenia

Článok 568

Dovozné clá sa úplne odpustia v prípade tovaru:

a) ktorý slúži ako nosič zvuku, obrazu alebo údajov pre výpočtovú techniku na účely prezentácie pred ich komercializáciou, alebo bezplatne, alebo pre potreby zvukového záznamu, dabingu alebo kopírovania; alebo

b) výhradne využívané na propagačné účely.

Článok 569

1. Dovozné clá sa úplne odpustia v prípade, ak odborné vybavenie:

a) vlastní osoba, ktorá má sídlo mimo colného územia spoločenstva;

b) dovážané buď osobou, ktorá má sídlo mimo colného územia spoločenstva alebo zamestnancom vlastníka, zamestnanec môže mať miesto bydliska v colnom území spoločenstva; a

c) používa dovážajúca osoba alebo sa používa pod jej dohľadom, s výnimkou prípadov audiovizuálnej produkcie.

2. Úplné odpustenie sa neposkytne, ak sa má zariadenie použiť na priemyselnú výrobu alebo balenie tovaru alebo, s výnimkou prípadov ručných nástrojov, na využívanie prírodných zdrojov, na výstavbu, opravu alebo údržbu budov alebo na zemné práce a podobné projekty.

Článok 570

Dovozné clá sa úplne odpustia, ak pedagogický materiál a vedecké zariadenia:

a) vlastní osoba, ktorá má sídlo mimo colného územia spoločenstva;

b) sú dovážané verejnoprávnymi alebo súkromnými vedeckými alebo vzdelávacími inštitúciami alebo inštitúciami odbornej prípravy, ktoré sú neziskové a sú výhradne využívané pri vyučovaní, odbornej príprave alebo vedeckom výskume v ich zodpovednosti;

c) sú dovážané v primeranom množstve vzhľadom na účel ich dovozu; a

d) nie sú využívané len na čisto komerčné účely.







Pododdiel 5

Obaly; formy, zápustky, bloky, výkresy, skicáre, meracie, kontrolné a skúšobné nástroje a podobné výrobky; zvláštne nástroje a prístroje; tovar na vykonávanie skúšok alebo ktorý je predmetom skúšania; vzorky; náhradné výrobné prostriedky

Článok 571

Dovozné clá sa úplne odpustia, keď sú obaly:

a) ak sú dovážané naplnené, sú určené pre spätný vývoz či už prázdne alebo naplnené;

b) ak sú dovážané prázdne, sú určené na spätný vývoz naplnené.

Obaly sa nemajú použiť vo vnútornej doprave, s výnimkou prípadov, kedy ide o export tovaru. V prípade obalov dovážaných naplnených sa toto uplatňuje len od doby, kedy je ich obsah vyprázdnený.

Článok 572

1. Dovozné clá sa úplne odpustia, ak formy, zápustky, bloky, výkresy, skicáre, meracie, kontrolné a skúšobné prístroje a podobné výrobky

a) vlastní osoba, ktorá má sídlo mimo colného územia spoločenstva; a

b) používa ich pri výrobe osoba, ktorá má sídlo v colnom území spoločenstva a minimálne 75 % produkcie, ktorá vznikne pri ich použití, sa vyváža.

2. Dovozné clá sa odpustia úplne v prípade zvláštnych nástrojov a prístrojov, ak tovar:

a) vlastní osoba, ktorá má sídlo mimo colného územia spoločenstva; a

b) bol daný bezplatne k dispozícii osobe, ktorá má sídlo na colnom území spoločenstva na výrobu tovaru, ktorý má byť všetok vyvážaný.

Článok 573

Dovozné clá sa úplne odpustia v prípade nasledujúceho tovaru:

a) tovaru podliehajúcemu skúškam, pokusom alebo predvádzaniu;

b) dovážaného tovaru podliehajúceho uspokojivým preberacím skúškam v súvislosti s kúpnou zmluvou obsahujúcou ustanovenia o uspokojivých preberacích skúškach, ktorý bol podrobený týmto skúškam;

c) tovaru používanému na vykonanie skúšok, pokusov alebo predvádzania bez finančného zisku.

Pre tovar uvedený v bode b) je lehota pre opustenie colného režimu šesť mesiacov.

Článok 574

Dovozné clá sa úplne odpustia, ak sa vzorky dovážajú v primeraných množstvách a používajú sa výlučne na ukážku alebo predvádzanie na colnom území spoločenstva.

Článok 575

Dovozné clá sa odpustia, ak dodávateľ alebo opravár poskytne náhradné výrobné prostriedky dočasne k dispozícii zákazníkovi až do doručenia alebo opravy podobného tovaru.

Lehota pre opustenie colného režimu je šesť mesiacov.







Pododdiel 6

Príležitostný tovar alebo tovar na predaj (v komisionálnom predaji)

Článok 576

1. Dovozné clá sa odpustia úplne v prípade tovaru, ktorý sa vystavuje alebo používa na verejných podujatiach, ktoré nie sú organizované výhradne za účelom komerčného predaja tovaru, alebo získaný pri takýchto príležitostiach z tovaru prepusteného do colného režimu.

Vo výnimočných prípadoch môžu príslušné colné orgány povoliť tento colný režim aj pre iné príležitosti.

2. Dovozné clá sa odpustia úplne v prípade tovaru na schválenie, ak sa nemôže doviesť ako vzorka, ak odosielateľ chce tento tovar predávať a príjemca sa môže rozhodnúť, že si ho po vyskúšaní kúpi.

Lehota pre opustenie colného režimu je dva mesiace.

3. Dovozné clá sa úplne odpustia v prípade nasledujúceho tovaru:

b) umeleckých diel, zbierkových predmetov a starožitností, ako sú definované v ‚prílohe I‘ smernice 77/388/EHS, dovážaných na účely vystavovania s možnosťou predaja;

c) tovar iný, ako novo vyrobený, dovážaný s cieľom jeho predaja na akcii.







Pododdiel 7

Náhradné diely, príslušenstvo a zariadenie; ostatný tovar

Článok 577

Dovozné clá sa odpustia úplne, ak sa náhradné diely, príslušenstvo a zariadenia používajú na opravu a údržbu, vrátane generálnych opráv, úprav a ochrany tovaru prepusteného do colného režimu.

Článok 578

Dovozné clá sa môžu odpustiť úplne, ak sa tovar iný, ako je tovar uvedený v článkoch 556 až 577 alebo nespĺňajúci podmienky týchto článkov, dováža:

a) príležitostne a na dobu kratšiu ako tri mesiace; alebo

b) v konkrétnych situáciách bez hospodárskeho dopadu.







Oddiel 3

Ustanovenia týkajúce sa fungovania colného režimu

Článok 579

Ak sa osobný majetok, tovar dovážaný na športové účely alebo dopravné prostriedky deklarujú len ústne alebo akýmkoľvek iným aktom pre vstup do colného režimu, colné orgány môžu požadovať písomné colné vyhlásenie, ak ide o vysokú čiastku dovozných ciel alebo hrozí vážne riziko nedodržania povinností vyplývajúcich z colného režimu.

Článok 580

1. Colné vyhlásenia pre vstup do colného režimu, pri ktorých sa použijú karnety ATA/CPD, sú akceptovateľné, ak sú vydané v účastníckej krajine a potvrdené a ručené združením, ktoré tvorí súčasť medzinárodného záručného reťazca.

Pokiaľ nie je ustanovené inak v bilaterálnych alebo multilaterálnych dohodách, ‚účastnícka krajina‘ znamená zmluvnú stranu Dohovoru ATA alebo Istanbulského dohovoru, ktoré boli prijaté odporúčaniami Rady pre colnú spoluprácu z 25. júna 1992 ohľadom prijatia karnetu ATA a karnetu CPD pre režim dočasného dovozu tovaru na colný záznam.

2. Odsek 1 sa uplatní len vtedy, ak sa karnety ATA/CPD:

(a) týkajú tovaru a použitia, na ktoré sa vzťahujú uvedené dohovory alebo dohody;

(b) sú potvrdené colnými orgánmi v príslušnej časti sprievodného listu; a

(c) sú platné na celom colnom území spoločenstva.

Karnety ATA/CPD sa predkladajú na úrade vstupu na colné územie spoločenstva, s výnimkou prípadov, ak tento úrad nemôže skontrolovať splnenie podmienok colného konania.

3. Články 454, 455 a 458 až 461 sa mutatis mutandis uplatnia aj na tovar prepustený do colného režimu, na ktorý sa vzťahujú karnety ATA.

Článok 581

1. Bez dopadu na osobitný systém záruk za karnety ATA/CPD, vstup do colného režimu na základe písomného vyhlásenia podlieha zloženiu zábezpeky, s výnimkou prípadov uvedených v prílohe 77.

2. Na účely uľahčenia kontroly dojednaní o colnom režime môžu colné orgány vyžadovať vedenie záznamov.

Článok 582

1. Ak je tovar, ktorý bol prepustený do colného režimu v súlade s článkom 576, uvoľnený z tohto režimu tým, že vstupuje do režimu voľného obehu, čiastka dlhu sa určí na základe prvkov príslušného posúdenia tohto tovaru v čase prijatia vyhlásenia o prepustení do režimu voľného obehu.

Ak je tovar, ktorý bol prepustený do colného režimu v súlade s článkom 576, daný na trh, považuje sa za predložený colnému orgánu, ak je deklarovaný pre prepustenie do režimu voľného obehu pred skončením lehoty pre opustenie colného režimu.

2. Na účely prepustenia z colného režimu v súvislosti s tovarom uvedeným v článku 576(1), jeho bezplatná spotreba, zničenie alebo distribúcia verejnosti pri určitej udalosti sa považuje za spätný vývoz za predpokladu, že jeho množstvo zodpovedá povahe udalosti, počtu návštevníkov a rozsahu držiteľovej účasti na tejto udalosti.

Prvý pododsek sa neuplatňuje na alkoholické nápoje, tabakové výrobky alebo palivá.

Článok 583

Ak tovar prepustený do colného režimu vstupuje do jedného z podmienečných colných režimov alebo je umiestnený v slobodnom colnom pásme s kontrolou typu I v zmysle článku 799 alebo slobodného colného skladu alebo umiestnený v slobodnom colnom pásme s kontrolou typu II v zmysle článku 799 umožňujúcich dočasnýdovoz, aby tovar opustil colný režim, doklady iné ako karnety ATA/CPD alebo záznamy použité pre uvedené colne schválené určenie alebo použitie alebo akékoľvek iné dokumenty, ktoré ich nahrádzajú, musia obsahovať jedno z nasledujúcich označení:

— Mercancías IT,

— MI-varer,

— VV-Waren,

— Εμπορεύματα ΠΕ,

— ΤA goods,

— Marchandises ΑΤ,

— Merci ΑΤ,

— TI-goederen,

— Mercadorias IT,

— VM-tavaroita,

— TI-varor.

Článok 584

Pre dopravné prostriedky pre železničnú dopravu používané spoločne na základe dohody colný režim zaniká vtedy, ak dopravné prostriedky železničnej dopravy toho istého druhu alebo tej istej hodnoty ako tie, ktoré boli dané k dispozícii osobe, ktorá má sídlo v colnom území spoločenstva, sú vyvezené alebo spätne vyvezené.







KAPITOLA 6

Pasívny zošľachťovací styk







Oddiel 1

Doplňujúce podmienky týkajúce sa udeľovania povolenia

Článok 585

1. S výnimkou prípadov, ak existujú indikácie o opaku, sa základné záujmy spracovateľov zo spoločenstva nepovažujú za vážne poškodené.

2. Ak žiadosť o povolenie podáva osoba, ktorá vyváža dočasne vyvážaný tovar bez zabezpečenia spracovateľských operácií, colné orgány vykonajú predchádzajúce preskúmanie podmienok uvedených v článku 147(2) kódexu na základe sprievodnej dokumentácie. Články 503 a 504 sa uplatnia mutatis mutandis.

Článok 586

1. Povolenie špecifikuje spôsoby a metódy preukázania, že zošľachtené výrobky pochádzajú zo spracovania dočasne vyvezeného tovaru alebo overuje, či sú splnené podmienky pre použitie štandardného výmenného systému.

Medzi tieto spôsoby a metódy môže patriť použitie informačného dokumentu uvedeného v prílohe 104 a preskúmanie záznamov.

2. Ak povaha spracovateľských operácií neumožňuje, aby sa preukázalo, že zošľachtené výrobky pochádzajú z dočasne vyvezeného tovaru, povolenie sa aj napriek tomu môže udeliť v náležite opodstatnených prípadoch za predpokladu, že žiadateľ môže ponúknuť dostatočné záruky, že tovar použitý pri spracovateľských operáciách má rovnaký osemmiestny číselný znak, rovnakú obchodnú kvalitu a rovnaké technické charakteristiky ako dočasne vyvezený tovar. Povolenie stanoví podmienky pre použitie dojednaní o colnom režime.

Článok 587

Ak sa tento colný režim žiada pre opravu, dočasne vyvezený tovar musí byť opraviteľný a tento colný režim sa nesmie využiť na zlepšenie technického prevedenia tovaru.







Oddiel 2

Ustanovenia týkajúce sa fungovania colného režimu

Článok 588

1. Povolenie špecifikuje lehotu pre opustenie colného režimu. Ak je to opodstatnené kvôli okolnostiam, môže sa táto lehota predĺžiť dokonca aj po uplynutí pôvodne stanovenej lehoty.

2. Článok 157(2) kódexu sa uplatní dokonca aj po uplynutí pôvodnej lehoty.

Článok 589

1. Vyhlásenie, na základe ktorého dočasne vyvezený tovar vstupuje do colného režimu, sa predkladá v súlade s ustanoveniami platnými pre vývoz.

2. V prípade predchádzajúceho dovozu doklady priložené k vyhláseniu pre režim voľného obehu musia obsahovať kópiu povolenia, pokiaľ žiadosť o takéto povolenie nebola podaná v súlade s článkom 497(3)d). Článok 220(3) sa uplatní mutatis mutandis.







Oddiel 3

Ustanovenia týkajúce sa výpočtu colnej úľavy

Článok 590

1. Pri výpočte odpočítateľnej čiastky sa neberú do úvahy antidumpingové clá a vyrovnávacie clá.

Druhotné zošľachtené výrobky, ktoré predstavujú odpad, šrot, zvyšky, odrezky a nevyužité časti, sa považujú za započítateľné.

2. Pri určovaní hodnoty dočasne vyvezeného tovaru v súlade s jednou z metód uvedených v druhom pododseku článku 151(2) kódexu, náklady na naloženie, prepravu a poistenie súvisiace s prepravou dočasne vyvezeného tovaru na miesto, kde prebiehala spracovateľská operácia alebo posledná takáto operácia sa nezapočítavajú do:

a) hodnoty dočasne vyvezeného tovaru, ktorá sa zohľadňuje pri určovaní colnej hodnoty zošľachtených výrobkov v súlade s článkom 32(1) b) i) kódexu; alebo

b) nákladov na spracovanie v prípadoch, ak hodnotu dočasne vyvezeného tovaru nie je možné určiť v súlade s článkom 32(1) b) i) kódexu.

Náklady za naloženie, prepravu a poistenie súvisiace s prepravou zošľachtených výrobkov z miesta, kde prebehla spracovateľská operácia alebo posledná spracovateľská operácia, na miesto ich vstupu na colné územie spoločenstva sa do nákladov za spracovanie započítava.

Náklady za naloženie, prepravu a poistenie zahŕňajú:

a) provízie a maklérske odmeny, s výnimkou nákupných provízií;

b) náklady na kontajnery, ktoré nie sú neoddeliteľnou súčasťou dočasne vyvážaného tovaru;

c) náklady na balenie, vrátane prác a materiálov;

d) manipulačné náklady, ktoré vzniknú v súvislosti s prepravou tovaru.

Článok 591

Dovozné clá sa na požiadanie čiastočne odpustia tým, že sa za základ hodnoty pre výpočet cla považujú náklady spracovateľskej operácie.

S výnimkou tovaru nekomerčnej povahy sa prvý odsek neuplatní, ak dočasne vyvezený tovar, ktorý nepochádza zo spoločenstva v zmysle hlavy II, kapitoly 2, oddielu 1 kódexu, nebol prepustený do režimu voľného obehu s nulovou colnou sadzbou.

Článok 592

V prípade podnikov, ktoré často vykonávajú spracovateľské operácie na základe povolenia, ktoré sa nevzťahuje na opravy, colné orgány môžu na požiadanie držiteľa stanoviť priemernú colnú sadzbu uplatniteľnú na všetky tieto operácie (spoločné prepustenie z colného režimu).

Táto sadzba sa určí pre každé obdobie kratšie ako dvanásť mesiacov a uplatní sa dočasne na zošľachtené výrobky prepustené do režimu voľného obehu počas tohto obdobia. Na konci každého obdobia colné orgány urobia konečný výpočet a v prípade potreby uplatnia ustanovenia článku 220(1) alebo článku 236 kódexu.

Články 29 až 35 kódexu sa uplatnia mutatis mutandis na náklady za spracovanie, ktoré nezohľadňujú dočasne vyvezený tovar.“